《次韵》
宋代·刘攽

落泉无时休，泄云常自还。居然万峰秀，共此亭户间。

擘华力何壮，凿陇巧已艰。造幽非近规，会心宁愧颜。

朝扉面苍苍，夜枕听潺潺。莳以松桂丛，葱翠皆可攀。

长歌发真赏，锦绣先斓斑。座客齐起予，清玉联玦环。

夙龄慕远游，未能遍人寰。学仙理茫昧，遁俗事间关。

风波天一隅，不到三神山。终当振衣往，对境聊自閒。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。